Almuevennen, 1844-03-13
Det nytter saaledes ikke at ville trodse den offentlige Mening, og der er heller ikke lettelig Nogen der prøver derpaa; thi dens Magt er altfor stor. Men naar dette virkelig er Tilfældet, naar den er saa mægtig, at ikke lettelig nogen vil kunne kæmpe mod samme, er det dog vel rimeligt, at der maa ligge noget mere Sandt til Grund derfor, end hine Folk paastaae. Dette fører os da til det Spørgsmaal, hvad det vel er, der ligger til Grund for den offentlige Mening, eller hvoraf denne lader sig bestemme og lede. Det er da vistnok høist latterligt at ville paastaae, at det skulde være den offentlige Mening, der af onde Tunger eller Dagdrivere udspredes hist og her. Hvo har nogensinde seet Exempler paa, at et falsk Rygte, som En faaer sinde saaledes at paalyve en agtet Mand, tilsidst skulde have gjort denne foragtet i den offentlige Mening, Selv i det værste Tilfælde, at det opdigtede Factum ikke skulde forblive indenfor en lille Kreds, men gaae ud iblande Folk og forplante sig videre og videre, vil en eneste Erklæring i et offentligt Blad, hvorved Bagvadskelsen faaer sin fortjente Løn, være tilstrækkelig til at standse og tilintetgjøre en paa slig Maade fremkommen offentlig Mening. Og der see vi da, hvad det egentlig er, som ligger til Grund for den sande offentlige Mening; det er de offentlige Blade. Folket er en Samling af fornuftige Væsener, der ville have andet end løs Snak og Bagtalelse, for at kunne danne sig en Mening; defordre en fornuftig Udvikling, og Fremstilling, og lade sig ikke overbevise af Andet, end af det de finde stemmende med deres Overbeviisning. De troe ikke det der fortælles i de offentlige Tidender, med mindre der er Grund til at troe det, og en saadan Grund er tilstæde der, hvor Noget, efterat være fortalt i et Blad, ikke senere bliver gjendrevet i det samme eller i noget andet Blad; her er der nemlig Opfordring til at tale, og det formodes derfor med Rette, at naar man tier til en offentlig fremsat Anke, erkjender man ogsaa dens Rigtighed. Vel maa det indrømmes, at den offentlige Mening er omskiftelig; men det samme er jo Tilfældet med ethvert fornuftigt Væsen, der saa ofte forandrer sine Tanker og Grundsætninger, naar det kommer til en klarere og bedre Erkjendelse om en eller anden Sag. Det er naturligt, at Folkets Mening forandres, naar det seer et Spørgsmaal fremstillet paa en rigtigere Maade end tidligere, naar det seer Grunde for sig, der overveie de Grunde, det tilforn har ladet sig bestemme af. Men fordi den offentlige Mening saaledes kan forandres, derfor er den ikke mindre mægtig og indflydelsesriig, og det er derfor dobbelt Pligt at stræbe at holde den paa det rette Spor, og hurtig sog forandre dens Bane saasnart man seer den vildledt. Men – vil man maaskee spørge – naar Folkets Mening er saa let bevægelig, kan det da ansees for rigtigt at indvirke paa den saaledes som man i de senere Aar har gjort, Er det da priisværdigt at man saa ofte fremsætter Daddel over Regjeringen, eller over enkelte af dens Embedsmænd, Eller er det tilraadeligt at paapege Undertrykkelser og Vilkaarligheder af de Høiere, mod de Ringere, Derved forvoldes en skadelig Spænding og Utilfredshed imellem Regjeringen og Folket, og imellem dettes forskjellige Stænder. Hertil maa vi svare, at naar man kun stræber efter stedse at give en saa sand Fremstilling som man formaaer, da er dette baade rigtigt og priisværdigt, selv om hine Onder tildeels derved kunde befrygtes, thi det er bedre Sandheden kommer for Dagen, end at den bliver skjult, og maaskee derved foraarsager at det Onde ikke bliver afbjulpet; det er bedre at Folket bliver utilfreds med en Stormand eller Embedsmand, end at denne upaatalt skulde kunne drive sit Spil, og Almeenvellet lide derunder. Den offentlige Mening har saaledes i alle Tilfælde en særdeles Vægt. Det er Enhvers Pligt at agte paa den og at ære den, skulle den i et enkelt Tilfælde bedømme Eens Handlinger skjævt, da bør han ikke stolt sætte sig ud over den og trodse den – det vil han i Længden ikke kunne holde ud – men han bør stræbe at rette og forandre den ved at gjendrive det tidligere Fremstillede, at sætte Grunde mod Grunde, da vil den atter ledes paa rette Vei, og ved sin Styrke og Mag stedse fremme det Gode og beseire det Slette Politiske Nyheder og Efterretninger.